CELEX: 62010CN0597
Language: hu
Date: 2010-12-16 00:00:00
Title: C-597/10. sz. ügy: 2010. december 16-án benyújtott kereset — Európai Bizottság kontra Francia Köztársaság

19.2.2011   
            
            
               HU
            
            
               Az Európai Unió Hivatalos Lapja
            
            
               C 55/20
            
         2010. december 16-án benyújtott kereset — Európai Bizottság kontra Francia Köztársaság
   (C-597/10. sz. ügy)
   2011/C 55/35
   Az eljárás nyelve: francia
   
      Felek
   
   
      Felperes: Európai Bizottság (képviselők: V. Peere és I. Hadjiyannis meghatalmazottak)
   
      Alperes: Francia Köztársaság
   
      Kereseti kérelmek
   
   
               —
            
            
               A Bíróság állapítsa meg, hogy a Francia Köztársaság — mivel nem fogadta el azokat a törvényi, rendeleti és közigazgatási rendelkezéseket, amelyek szükségesek ahhoz, hogy megfeleljen az árvízkockázatok értékelésére és kezelésére szolgáló, valamint a Közösségen belüli árvizekkel összefüggő, az emberi egészséget, a környezetet, a kulturális örökséget és a gazdasági tevékenységet érő károk csökkentésére irányuló keretet létrehozó, 2007. október 23-i 2007/60/EK európai parlamenti és tanácsi irányelvnek (1), vagy legalábbis e rendelkezéseket nem közölte a Bizottsággal — nem teljesítette az ezen irányelvből eredő kötelezettségeit;
            
         
               —
            
            
               a Francia Köztársaságot kötelezze a költségek viselésére.
            
         
      Jogalapok és fontosabb érvek
   
   A 2007/60/EK irányelv átültetésére előírt határidő 2009. november 25-én lejárt. Márpedig a jelen kereset benyújtásának időpontjáig az alperes nem tett meg minden, az irányelv átültetéséhez szükséges intézkedést, vagy legalábbis arról nem tájékoztatta a Bizottságot.
   
      (1)  Az árvízkockázatok értékeléséről és kezeléséről szóló, 2007. október 23-i 2007/60/EK európai parlamenti és tanácsi irányelv (HL L 288., 27. o.).